(Návrh)
RÁMCOVÁ DOHODA O POISTENÍ ZODPOVEDNOSTI ZA ŠKODU SPÔSOBENÚ PREVÁDZKOU LIETADIEL A VRTUĽNÍKOV
uzatvorená podľa § 261 ods. 9 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) v spojení s § 788 a nasl. zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“) a § 83 zákona č. 343/2015  Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) 
(ďalej len „Dohoda“) 

Účastníci Dohody
	Poistník:
	

	Názov:                                                            
	Slovenská republika v zastúpení Ministerstva vnútra Slovenskej republiky

	Sídlo:
	Pribinova 2, 812 72 Bratislava, Slovenská republika

	Zastúpený:                                      
	[bookmark: _Hlk194659459][●]

	IČO:
	00 151 866

	DIČ:
IČ DPH:
	2020571520
SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)

	Bankové spojenie:
	Štátna pokladnica

	Číslo účtu:
	[bookmark: _Hlk194659387]SK78 8180 0000 0070 0018 0023

	BIC/SWIFT kód:   
	SPSRSKBA

	Webové sídlo (URL):
Kontaktná/oprávnená osoba:
Tel. kontakt:
E-mail:
	http://www.minv.sk/
[●]
[●]
[●]

	(ďalej len „Poistník“)
	



  a

	Poisťovateľ:
	

	Názov:                                                            
	[●]

	Sídlo/Miesto podnikania:
	[●]

	Zastúpený:
	[●]

	IČO:
	[●]

	DIČ:
IČ DPH (ak je pridelené):
Bankové spojenie: 
Číslo účtu:
BIC/SWIFT kód: 
Webové sídlo (URL): 
Kontaktná/oprávnená osoba:
Tel. kontakt: 
	[●]
[●]
[●]
[●]
[●]
[●]
[●]
[●]

	E-mail:
	[●]

	Zápis:
	v Obchodnom registri [●] súdu [●], oddiel [●], vložka č.: [●]

	(ďalej len „Poisťovateľ“)
	

	(Poistník a Poisťovateľ spoločne ďalej len „Účastníci dohody“ a jednotlivo len „Účastník dohody“)



Článok I
Úvodné ustanovenia
1.1 Poistník uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „Poistenie lietadiel“ (ďalej len „Verejné obstarávanie“). 
1.2 Výsledkom Verejného obstarávania je výber úspešného uchádzača – Poisťovateľa, s ktorým je uzatvorená táto Dohoda.

Článok II
Predmet Dohody
2.1 Predmetom tejto Dohody je záväzok Poisťovateľa poskytnúť pre Poistníka služby spojené s poistením zodpovednosti za škodu spôsobenú tretím osobám prevádzkou lietadiel a vrtuľníkov (ďalej aj „predmet poistenia“) a s nimi súvisiace plnenia uvedené v Prílohe č. 1 tejto Dohody (spolu ďalej aj ako „Služby“ alebo „poistenie“) a záväzok Poistníka zaplatiť Poisťovateľovi za riadne a včas poskytnuté Služby odplatu (cenu poistného); cena, vrátane jej štruktúrovaného rozpočtu, je uvedená v Prílohe č. 3 tejto Dohody. Jednotlivé predmety poistenia sú uvedené v Prílohe č. 5 tejto Dohody a spoločne tvoria súbor predmetov poistenia. Poistník je počas trvania Dohody oprávnený zaradiť do poistenia nové lietadlo alebo vyradiť lietadlo uvedené v Prílohe č. 5 Dohody za podmienok uvedených v Prílohe č. 1 Dohody. Zmena súboru predmetov poistenia sa vykoná na základe písomného oznámenia Poistníka doručeného Poisťovateľovi. Oznámenie musí obsahovať identifikáciu pridávanej alebo vyraďovanej techniky, deň účinnosti zmeny, poistnú hodnotu predmetu poistenia a ďalšie údaje potrebné na určenie poistného. Poisťovateľ na základe oznámenia vypracuje aktualizované znenie Prílohy č. 3 – Štruktúrovaný rozpočet Ceny a Prílohy č. 5 – Súbor predmetov poistenia. Zmeny podľa tohto bodu vykonajú Účastníci dohody vo forme písomného dodatku k tejto Dohode v súlade s ustanovením § 18 ods. 1 písm. a) Zákona o verejnom obstarávaní. Výška poistného za novo zaradený predmet poistenia bude určená v súlade s jednotkovými sadzbami, koeficientmi a metodikou výpočtu poistného predloženými v ponuke tvoriacej súčasť tejto Dohody. Pri vyradení predmetu poistenia je Poisťovateľ povinný vrátiť Poistníkovi nespotrebované poistné zaplatené za vyradený predmet poistenia, a to pomernú časť poistného zodpovedajúcu obdobiu odo dňa účinnosti zmeny do konca poistného obdobia, za ktoré bolo poistné zaplatené. Poisťovateľ vráti nespotrebované poistné bez zbytočného odkladu, najneskôr do tridsať (30) dní od dňa účinnosti zmeny, na účet Poistníka uvedený v záhlaví Dohody.

2.2 Zaradením alebo vyradením predmetov poistenia nesmie dôjsť k zmene charakteru predmetu poistenia ani k prekročeniu maximálnej ceny Dohody uvedenej v čl. IV bod 4.4 tejto Dohody. Účastníci Dohody berú na vedomie, že predmetné zmeny predstavujú realizáciu vopred predvídaného mechanizmu aktualizácie poistenej techniky opísaného v súťažných podkladoch a budú vykonávané písomným dodatkom k Dohode v súlade s § 18 ods. 1 písm. a) Zákona o verejnom obstarávaní. 
2.3 Poistník je počas trvania Dohody oprávnený uplatniť opciu na rozšírenie predmetu poistenia o najviac jedno nové dopravné lietadlo kategórie Airbus A320 alebo Boeing 737 MAX 8, resp. lietadlo technicky porovnateľnej kategórie, s maximálnou vzletovou hmotnosťou do 200 000 kg a maximálnou kapacitou do 189 cestujúcich v súlade s Prílohou č. 1 Dohody. Poistné, zaradené do poistenia na základe uplatnenia opcie, bude určené podľa bodu 2.1 tohto článku Dohody. 
2.4 Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na čiastkové, jednotlivé poistné zmluvy (ďalej len ako „Poistná zmluva“), ktoré budú Účastníci dohody uzatvárať výhradne na žiadosť Poistníka vo forme písomných výziev Poistníka (ďalej len „Výzva“) a potvrdených Poisťovateľom. 
2.5 Účastníci dohody sa dohodli na elektronickom prijímaní a doručovaní žiadostí, Výziev a iných písomností podľa tejto Dohody vo forme bežného e-mailu, vrátane jeho príloh a scanov v súlade s ustanovením čl. VIII, bodom 8.1 tejto Dohody. Osobami zodpovednými za doručovanie a prijímanie písomností podľa tohto článku Dohody sú kontaktné osoby uvedené v záhlaví Dohody alebo nimi poverené osoby, ktoré boli druhému Účastníkovi dohody vopred písomne oznámené. Poisťovateľ nie je oprávnený odmietnuť žiadosť Poistníka podľa bodu 2.4 tohto článku Dohody, ak táto bola zaslaná v súlade s touto Dohodou.
2.6 Dohoda sa uzatvára na obdobie dvanásť (12) mesiacov od dňa nadobudnutia účinnosti tejto Dohody, pričom poistným obdobím je jeden (1) rok. 
2.7 Termín plnenia Dohody je stanovený na priebežné plnenie počas doby trvania Dohody, na základe uzatvorenej konkrétnej Poistnej zmluvy, pričom plnenie sa vyžaduje po celú dobu platnosti Poistnej zmluvy. 
2.8 Všeobecné obchodné podmienky Poisťovateľa tvoria Prílohu č. 6 tejto Dohody. V prípade ak vznikne rozpor medzi touto Dohodou a Prílohou č. 6 - Všeobecné obchodné podmienky Poisťovateľa, platia ustanovenia tejto Dohody.
2.9 Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

Čl. III
Podmienky poskytovania Služieb 
3.1 Poisťovateľ sa zaväzuje na základe doručenej Výzvy Poistníka podľa čl. II, bodu 2.4 Dohody predložiť Poistníkovi v lehote do piatich (5) pracovných dní návrh na uzatvorenie Poistnej zmluvy, ktorý bude v súlade s Prílohou č. 2 tejto Dohody. 
3.2 Predmetom Poistnej zmluvy sú služby Poisťovateľa zákonného poistenia zodpovednosti za škodu spôsobenú prevádzkou lietadiel a vrtuľníkov v konkrétnom poistnom období, uzatváranej za podmienok dohodnutých v tejto Dohode a jej prílohách. Poistník sa zaväzuje poskytnúť Poisťovateľovi všetky údaje nevyhnutné pre uzatvorenie Poistnej zmluvy v jednotlivých prípadoch poskytovania Služieb. Rozsah poskytovaných Služieb bude v súlade s touto Dohodou stanovený Poisťovateľom v návrhu na uzatvorenie Poistnej zmluvy doručenom Poistníkovi podľa čl. II, bodu 2.5 tohto článku Dohody. 
3.3 Špecifikácia predmetov poistenia, pri ktorých je Poistník povinný uzatvoriť poistnú zmluvu podľa § 13 zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov, je uvedená v Prílohe č. 5 Dohody. 
3.4 Po uzatvorení Poistnej zmluvy je Poisťovateľ povinný bezodkladne vystaviť pre konkrétny predmet poistenia, na ktorý sa daná Poistná zmluva vzťahuje, poistný certifikát v slovenskom a anglickom jazyku, ktorý je povinný doručiť Poistníkovi v písomnej forme najneskôr do piatich (5) pracovných dní odo dňa nadobudnutia účinnosti príslušnej Poistnej zmluvy v súlade s Prílohou č. 1 tejto Dohody. V prípade aktualizácie súboru predmetov poistenia podľa čl. II bodov 2.1 a 2.2 tejto Dohody je Poisťovateľ povinný bezodkladne po nadobudnutí účinnosti príslušného dodatku vystaviť pre konkrétny predmet poistenia, na ktorý sa dodatok vzťahuje, potvrdenie o poistnom krytí (krycí list) a doručiť ho Poistníkovi najneskôr do dvadsiatich štyroch (24) hodín od nadobudnutia účinnosti dodatku; riadny poistný certifikát v slovenskom a anglickom jazyku je Poisťovateľ povinný doručiť Poistníkovi najneskôr do troch (3) pracovných dní od dňa nadobudnutia účinnosti dodatku.

3.5 Rozsah poskytovaných Služieb bude závisieť od potrieb Poistníka a Účastníci dohody sa dohodli, že predpokladané množstvo Služieb nie je pre Poistníka záväzné; skutočne objednané množstvo Služieb počas trvania tejto Dohody môže byť nižšie alebo vyššie ako predpokladané množstvo Služieb a Poistník si vyhradzuje právo neobjednať Služby, resp. právo objednať jednotlivé Služby vo vyššom množstve tak, aby uvedené bolo v súlade s princípom proporcionality (primeranosti), ako aj ostatnými základnými princípmi verejného obstarávania a zároveň bol zachovaný maximálny finančný limit, t. j. Maximálna cena Dohody podľa čl. IV, bodu 4.4 Dohody. Poisťovateľ má nárok na odplatu, resp. Cenu, len za skutočne poskytnuté množstvo Služieb. Vecné, finančné a časové rozloženie plnenia podľa tejto Dohody bude dohodnuté v konkrétnej Poistnej zmluve pre konkrétne poistné obdobie. 
3.6 [bookmark: _Hlk241137892]Služby podľa tejto dohody zahŕňajú poistenie zodpovednosti za škody spôsobené prevádzkou lietadiel a vrtuľníkov a ich posádok tak, ako sú Služby, resp. poistenie bližšie špecifikované v Prílohe č. 1 tejto Dohody. 

3.7 Miestom poskytovania Služieb je sídlo Poistníka uvedené v záhlaví tejto Dohody.
3.8 Služby spočívajúce v poistení zodpovednosti za škodu spôsobenú prevádzkou lietadiel a vrtuľníkov sú požadované v rozsahu a územnej platnosti tak, ako sú špecifikované v Prílohe č. 1 Dohody. 
3.9 Výšky poistného krytia a limity poistného krytia, resp. odškodnenia pre každý predmet poistenia sú uvedené v Prílohe č. 1 tejto Dohody. Účastníci dohody sa dohodli, že limity poistného krytia z jednej škodovej udalosti sú pre každý predmet poistenia požadované ako minimálne poistné krytie v zmysle príslušných ustanovení nariadenia Európskeho parlamentu a Rady (ES) č. 785/2004 z 21. apríla 2004 o požiadavkách na poistenie leteckých dopravcov a prevádzkovateľov lietadiel v platnom znení. 
3.10 Poisťovateľ sa zaväzuje poskytovať Služby riadne a včas,  v kvalite a spôsobom podľa Prílohy č. 1 Dohody. Služby musia byť poskytnuté bez akýchkoľvek vád, predovšetkým v súlade s dohodnutými charakteristikami podľa Prílohy č. 1 Dohody, platnými všeobecne záväznými právnymi predpismi Slovenskej republiky, príslušnými normami a podmienkami tejto Dohody, podľa pokynov Poistníka, v súlade so záujmami Poistníka, ktoré sú Poistiteľovi známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poisťovateľ poznať v súlade s príslušnými všeobecne záväznými právnymi predpismi platnými na území Slovenskej republiky. Poisťovateľ je povinný spolu s poskytovaním Služieb odovzdať Poistníkovi aj príslušnú dokumentáciu týkajúcu sa Služieb, ak sa táto vyžaduje podľa tejto Dohody, a to vždy v slovenskom jazyku alebo spolu s prekladom do slovenského jazyka, za ktorého správnosť zodpovedá Poisťovateľ. 
3.11 Poisťovateľ sa zaväzuje Poistníka bez zbytočného odkladu písomne informovať o všetkých okolnostiach dôležitých pre riadne a včasné poskytovanie Služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Poistníka voči Poisťovateľovi.
3.12 Poisťovateľ sa môže odchýliť od pokynov Poistníka len vtedy, ak je to nevyhnutné pre záujmy Poistníka a ak si Poisťovateľ nemôže včas zabezpečiť predchádzajúci súhlas Poistníka. V takomto prípade je Poisťovateľ povinný bez zbytočného odkladu informovať Poistníka o týchto skutočnostiach.
3.13 Poisťovateľ sa zaväzuje písomne upozorniť Poistníka na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa služieb špecifikovaných v Prílohe č. 1 Dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poisťovateľ nesplní túto svoju povinnosť, zodpovedá za škodu tým spôsobenú. V prípade, ak Poistník trvá napriek upozorneniu Poisťovateľa na ním navrhnutom postupe, podkladoch alebo pokynoch, je Poisťovateľ povinný postupovať podľa pokynov Poistníka, pričom však Poisťovateľ nezodpovedá za akúkoľvek škodu, ktorá v tomto prípade vznikne v priamej príčinnej súvislosti s pokynom Poistníka.
3.14 Poisťovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Poistníka a jeho činnosti, ktoré Poistník sprístupní Poisťovateľovi v rámci predzmluvných rokovaní a pri poskytovaní Služieb podľa tejto Dohody (ďalej len „Dôverné informácie”). Za dôverné informácie sa pre účely Dohody považujú informácie, ktoré sú takto Poistníkom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Poistník považuje. Poisťovateľ sa zaväzuje, že použije Dôverné informácie výhradne na účely poskytovania Služieb definovaných v Prílohe č. 1 Dohody. Poisťovateľ je povinný zabezpečiť, aby každý subdodávateľ bol zaviazaný k rovnakému zachovávaniu mlčanlivosti v zmluve o subdodávke.
3.15 Poistník je oprávnený počas trvania príslušnej Poistnej zmluvy požadovať pripoistenie alebo rozšírenie poistného krytia pre let do krajiny alebo oblasti, ktorá je podľa príslušnej Poistnej zmluvy, poistných podmienok alebo osobitných podmienok Poisťovateľa vylúčená z poistného krytia alebo pre ktorú sa vyžaduje predchádzajúci súhlas Poisťovateľa, a to písomnou požiadavkou doručenou Poisťovateľovi, bez potreby uzatvorenia samostatnej Poistnej zmluvy.
3.16 Poisťovateľ predloží Poistníkovi návrh podmienok a ceny do piatich (5) pracovných dní od doručenia požiadavky obsahujúcej údaje potrebné na jej posúdenie. Ak sa vyžaduje súhlas hlavného spolupoisťovateľa, Poisťovateľ zabezpečí jeho písomný súhlas pred predložením návrhu.
3.17 Poistník môže návrh podľa bodu 3.16 akceptovať písomnou objednávkou doručenou Poisťovateľovi. Objednávka musí obsahovať najmä : 
a) označenie tejto Dohody a príslušnej Poistnej zmluvy, 
b) identifikačné údaje Poistníka a Poisťovateľa, 
c) IBAN Poistníka, 
d) označenie konkrétneho Predmetu poistenia, krajiny alebo oblasti letu a obdobia, na ktoré sa má krytie vzťahovať, 
e) odkaz na návrh Poisťovateľa vrátane dohodnutého poistného a rozsahu krytia,
f) celkovú cenu v eurách bez DPH, 
g) dátum vyhotovenia Objednávky Poistníkom a podpis oprávnenej osoby Poistníka.

3.18 Účastníci dohody sa dohodli na elektronickom prijímaní a doručovaní objednávok podľa tohto článku Dohody formou bežného e-mailu, vrátane jeho príloh a scanov v súlade s čl. VIII, bodom 8.1 Dohody. Osobami zodpovednými za doručovanie a prijímanie písomností podľa tohto článku Dohody sú kontaktné osoby uvedené v záhlaví tejto Dohody alebo nimi poverené osoby, ktoré boli druhému Účastníkovi dohody vopred písomne oznámené.
3.19 Poisťovateľ je povinný v lehote jedného (1) pracovného dňa písomne potvrdiť prijatie objednávky a to tak, že Poistníkom podpísanú objednávku vytlačí a označí dátumom prijatia, odtlačkom svojej pečiatky a podpisom, následne zašle takto potvrdenú objednávku elektronicky vo forme naskenovaného dokumentu na e-mailovú adresu kontaktnej osoby Poistníka podľa tohto článku Dohody.
3.20 Poisťovateľ nie je oprávnený odmietnuť potvrdenie objednávky, ak táto bola zaslaná v súlade s návrhom podľa bodu 3.16 tohto článku Dohody.
3.21 Poistné krytie vzniká v rozsahu a od okamihu uvedeného v návrhu a objednávke, nie však skôr, ako je objednávka doručená Poisťovateľovi.
3.22 Poisťovateľ je povinný bezodkladne, najneskôr v lehote dvadsaťštyri (24) hodín od písomného potvrdenia objednávky doručiť Poistníkovi potvrdenie o poistnom krytí alebo krycí list a poistný certifikát pre jednotlivý dojednaný predmet pripoistenia alebo rozšírenia poistného krytia.
3.23 Postup podľa bodov 3.15 až 3.22 tohto článku Dohody možno uplatniť len v súlade s podmienkami tejto Dohody a jej príloh, pričom sa však zároveň musí dbať na dodržanie Maximálnej ceny Dohody uvedenej v čl. IV, bode 4.4 Dohody.

3.24 Poisťovateľ potvrdí prijatie hlásenia poistnej udalosti najneskôr do dvadsiatich štyroch (24) hodín od jeho doručenia. Po doručení dokladov potrebných na posúdenie poistnej udalosti poskytne Poisťovateľ Poistníkovi bez zbytočného odkladu, spravidla do pätnástich (15) kalendárnych dní, písomné stanovisko k jej vybaveniu; ak vyšetrovanie nemožno v tejto lehote skončiť, oznámi Poistníkovi dôvody a predpokladaný termín jeho skončenia. Tým nie je dotknutá povinnosť Poisťovateľa vykonať vyšetrovanie bez zbytočného odkladu a poskytnúť poistné plnenie v lehote podľa § 797 Občianskeho zákonníka.

Čl. IV
Poistné
4.1 Poistné, resp. cena za Služby je výsledkom Verejného obstarávania a je stanovené v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách, ako cena konečná. Cena za jednotlivé Služby a s nimi súvisiace plnenia podľa tejto Dohody je špecifikovaná v Prílohe č. 3 tejto Dohody  (ďalej aj ako „Cena“ alebo „poistné“). 
4.2 Poisťovacie služby sú v zmysle zákona č. 222/2004 Z. z. o dani z pridanej hodnoty v znení neskorších predpisov oslobodené od dane z pridanej hodnoty. 
4.3 Cenou objednaných Služieb (poistného) je celková cena Služieb objednaných na základe jednej Výzvy a poskytnutá na základe jednej Poistnej zmluvy; táto cena je rozhodujúca pre výpočet zmluvných pokút podľa tejto Dohody. Celková výška poistného za jednotlivé predmety poistenia uvedené v Prílohe č. 5 Dohody v súbore za jeden (1) rok začína 01.02.2027 a končí 31.01.2028, je uvedená ako maximálna výška poistného a v Poistnej zmluve nemôže byť prekročená.
4.4 Maximálna cena Dohody, t. j. hodnota finančného limitu, ktorá môže byť uhradená Poistníkom na základe tejto Dohody/Poistných zmlúv/objednávok v súlade s výsledkom Verejného obstarávania a s touto Dohodou, je cena uvedená v Prílohe č. 3 tejto Dohody.
4.5 Úhradu poistného bude na základe uzatváraných poistných zmlúv vykonávať Poistník súhrnne za všetky predmety poistenia v jednej platbe (ročne), najneskôr do pätnástich (15) kalendárnych dní odo dňa nadobudnutia účinnosti Poistnej zmluvy.
4.6 Zálohové platby, preddavky, ani platba vopred sa neposkytujú. Úhrada poistného sa uskutoční formou prevodu na bankový účet Poisťovateľa uvedený v záhlaví tejto Dohody. Bezhotovostný platobný styk sa uskutoční prostredníctvom finančného ústavu Poistníka. Poistné sa považuje za uhradené dňom odpísania finančných prostriedkov z účtu Poistníka na účet Poisťovateľa uvedený v záhlaví Dohody.

Čl. V
Osobitné ustanovenia
5.1 V Prílohe č. 4 tejto Dohody sú uvedené údaje o všetkých známych subdodávateľoch Poisťovateľa, ktorí sú známi v čase uzatvárania tejto Dohody, údaje o predmete a rozsahu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
5.2 Poisťovateľ je povinný Poistníkovi oznámiť akúkoľvek zmenu údajov u subdodávateľov uvedených v Prílohe č. 4 Dohody, a to bezodkladne po tom, ako sa o tejto skutočnosti dozvie.
5.3 V prípade zmeny a/alebo doplnenia subdodávateľa je Poisťovateľ povinný najneskôr do piatich (5) pracovných dní  pred plánovanou  zmenou  subdodávateľa predložiť/zaslať Poistníkovi na písomné odsúhlasenie informácie o novom subdodávateľovi v rozsahu údajov podľa bodu 5.1 tohto článku Dohody a predmety príslušných subdodávok. Pri výbere subdodávateľa musí Poisťovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
5.4 Poisťovateľ je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo Verejnom obstarávaní, pričom tieto podmienky je Poisťovateľ povinný kedykoľvek na žiadosť Poistníka bezodkladne preukázať. V prípade, ak Poistník písomne odsúhlasí zmenu subdodávateľa, Poisťovateľ vypracuje aktualizovanú Prílohu č. 4 tejto Dohody, ktorá  v celom rozsahu  nahradí  pôvodnú Prílohu č. 4 Dohody.  Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.    
5.5 Poisťovateľ vyhlasuje, že v čase uzatvorenia Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“ a „Register partnerov verejného sektora“), pokiaľ sa ho povinnosť zápisu do Registra partnerov verejného sektora týka. Poisťovateľ zároveň vyhlasuje, že údaje zapísané v Registri partnerov verejného sektora sú pravdivé, úplné a aktuálne. Ak sa na strane Poisťovateľa ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora. 
5.6 Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poisťovateľovi. 
5.7 Povinnosti Poisťovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody. 
5.8 Poisťovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poisťovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke. 
5.9 V prípade, že Poisťovateľ, jeho subdodávateľ podľa Zákona o verejnom obstarávaní  alebo subdodávateľ podľa Zákona o registri partnerov verejného sektora,  má povinnosť byť zapísaný v Registri partnerov verejného sektora, Poisťovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1 písm. c) Zákona o verejnom obstarávaní.
5.10 Účastníci Dohody sa dohodli, že si pri poskytovaní Služieb a počas doby platnosti tejto Dohody poskytnú potrebnú súčinnosť a budú viesť evidenciu požadovaných dokladov súvisiacich s objednávaním a poskytovaním Služieb. 
5.11 Účastníci dohody sa dohodli, že v prípade ak podmienky Verejného obstarávania,   osobitné  právne predpisy alebo táto Dohoda vyžadujú pre poskytovanie Služieb  osobitné  povolenia, resp.  certifikáty, Poisťovateľ je povinný disponovať takýmito povoleniami, resp. certifikátmi   a udržiavať ich v platnosti počas celej doby trvania Dohody a/alebo Jednotlivej zmluvy, inak sa porušenie tejto povinnosti bude považovať za podstatné porušenie Dohody. Poisťovateľ je povinný kedykoľvek počas platnosti tejto Dohody na výzvu Poistníka bezodkladne predložiť Poistníkovi takéto povolenie, resp. certifikát.
5.12 Účastníci dohody berú na vedomie a vyhlasujú, že boli oboznámení a súhlasia so spracovaním osobných údajov v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, pričom tieto predpisy sa zaväzujú dodržiavať a plniť povinnosti, ktoré im z nich vyplývajú. 
5.13 Poisťovateľ berie na vedomie, že finančné prostriedky Poistníka určené na zaplatenie Ceny sú verejnými prostriedkami zo štátneho rozpočtu Slovenskej republiky. Poisťovateľ berie na vedomie, že použitie verejných prostriedkov, kontrolu použitia týchto prostriedkov a vymáhania ich neoprávneného použitia alebo zadržanie sa vzťahuje režim upravený osobitnými predpismi z oblasti rozpočtových pravidiel a finančnej kontry. 
Účastníci dohody sa dohodli, že obsah všetkých dokumentov, ktoré ustanovujú pravidlá použitia verejných prostriedkov, ako aj všetky dokumenty v tejto oblasti, z ktorých pre Poisťovateľa vyplývajú povinnosti v súvislosti s plnením podľa Dohody, sú pre Poisťovateľa záväzné dňom ich zverejnenia, ak boli zverejnené spôsobom, ktorý je pre Poisťovateľa dostupný. 
Poisťovateľ je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z Dohody, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania Dohody a/lebo Jednotlivej zmluvy. Povinnosť podľa predchádzajúcej vety je Poisťovateľ povinný splniť v termínoch určených Poistníkom v zmluvných vzťahoch s príslušnými orgánmi zapojenými do systému použitia verejných prostriedkov uhradených Poisťovateľovi na základe Dohody. Oprávnenými osobami sa rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky a Európskej únie, pričom zamestnanci oprávnení na výkon kontroly sú napríklad:
a) poverení zamestnanci Poistníka,
b) Orgán auditu, 
c) Najvyšší kontrolný úrad SR,
d) Úrad pre verejné obstarávanie SR,
e) Úrad vlády SR,
f) splnomocnení zástupcovia Európskej komisie, Európskeho úradu na boj proti podvodom (OLAF) a Európskeho dvora audítorov,
g) osoby prizvané kontrolnými orgánmi v súlade s pravidlami uvedenými v grantovej zmluve/ internom predpise. 
Poisťovateľ poskytne oprávneným osobám na výkon kontroly/auditu všetku potrebnú súčinnosť. 
Poisťovateľ podpisom Dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:
a) vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
b) v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
c) požadovať prítomnosť oprávnených osôb zo strany Poisťovateľa počas vykonávania kontroly, auditu, či overovania u Poisťovateľa;
d) požadovať od Poisťovateľa prijatie nápravných opatrení a odstránenie zistených nedostatkov u Poisťovateľa.
5.14 Poisťovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Poistníka a jeho činnosti, s ktorými sa oboznámi pri plnení tejto Dohody, najmä pri poskytovaní Služieb a pri likvidácii poistných udalostí podľa tejto Dohody (ďalej len „Dôverné informácie”). Za dôverné informácie sa pre účely Dohody považujú informácie, ktoré sú takto Poistníkom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Poistník považuje. Poisťovateľ sa zaväzuje, že použije Dôverné informácie výhradne na účely poskytnutia Služieb definovaných v Prílohe č. 1 Dohody. Poisťovateľ je zároveň povinný zabezpečiť dodržiavanie povinnosti mlčanlivosti všetkými svojimi zamestnancami, subdodávateľmi a ďalšími osobami podieľajúcimi sa na plnení tejto Dohody alebo na likvidácii poistných udalostí, a to aj po skončení ich pracovnoprávneho, zmluvného alebo iného obdobného vzťahu k Poisťovateľovi. Povinnosť mlčanlivosti podľa tohto ustanovenia trvá aj po skončení tejto Dohody. Poisťovateľa môže zbaviť povinnosti mlčanlivosti výlučne Poistník na základe jeho predchádzajúceho písomného súhlasu a v rozsahu v ňom výslovne uvedenom.

Čl. VI
Zmluvné pokuty a úroky z omeškania
6.1 Zmluvné pokuty a úroky z omeškania budú dohodnuté v jednotlivých poistných zmluvách uzatvorených na základe tejto Dohody v súlade s ustanoveniami Obchodného zákonníka. 
6.2 Ak Poisťovateľ poruší svoju povinnosť podľa tejto Dohody, je povinný nahradiť Poistníkovi tým spôsobenú škodu, ibaže preukáže, že porušenie povinností bolo spôsobené okolnosťami vylučujúcimi zodpovednosť (vyššia moc). Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania Účastníkov dohody, a ktoré nemôžu Účastníci dohody ani predvídať, ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu Dohody trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú na ďalšom postupe. Ak nedôjde k dohode podľa predchádzajúcej vety, má Účastník dohody, ktorý sa dôvodne odvolal na okolnosti vylučujúce zodpovednosť, právo odstúpiť od Dohody. 
6.3 Zaplatením zmluvnej pokuty Poisťovateľom podľa bodu 6.1 tohto článku Dohody nezaniká nárok Poistníka na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta. Lehota na uhradenie zmluvných pokút je tridsať (30) dní odo dňa ich písomného uplatnenia Účastníkom dohody. 

Čl. VII
Skončenie Dohody
7.1 Účastníci Dohody sa dohodli, že Dohodu je možné skončiť:
a) písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou, 
b) písomným odstúpením od Dohody v prípade podstatného porušenia Dohody,
c) písomnou výpoveďou v súlade s touto Dohodou. 
7.2 Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené  v súlade s čl. VIII, bodom 8.4 Dohody. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenú v záhlaví tejto Dohody. 
7.3 Za podstatné porušenie Dohody sa považuje: 
a) omeškanie Poisťovateľa s poskytnutím Služieb oproti dohodnutému termínu poskytnutia Služieb o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
b) ak Cena bude fakturovaná v rozpore s podmienkami dohodnutými v tejto Dohode a jej prílohách,  
c) Poisťovateľ poskytne Poistníkovi Služby v rozsahu a kvalite, ktoré sú v rozpore s Poistnou zmluvou, Prílohou č. 1 Dohody a touto Dohodou, 
d) [bookmark: _Hlk208404568]Poistník je v omeškaní so zaplatením faktúry o viac ako šesťdesiat (60) dní po lehote jej splatnosti, a to aj napriek písomnej výzve Poisťovateľa s určením náhradnej lehoty na vykonanie nápravy, 
e) Poisťovateľ poruší jeho povinnosti podľa čl. V, bodov 5.2 až 5.14 tejto Dohody.
f) ak je to výslovne uvedené v tejto Dohode.
7.4 Poistník je oprávnený písomne odstúpiť od Dohody v prípade, ak:
a) proti Poisťovateľovi začalo konkurzné konanie alebo reštrukturalizácia, 
b) Poisťovateľ vstúpil do likvidácie, 
c) Poisťovateľ koná v rozpore s touto Dohodou a/alebo všeobecne záväznými právnymi predpismi platnými na území Slovenskej republiky a na písomnú výzvu Poistníka toto konanie a jeho následky v určenej primeranej lehote neodstráni.
7.5 Poistník je oprávnený odstúpiť od Dohody aj v prípade, ak: 
a) existuje dôvod na vylúčenie Poisťovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Poisťovateľa stanovený Zákonom o verejnom obstarávaní,
b) [bookmark: _Hlk201761230]táto nemala byť uzatvorená s Poisťovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
c) [bookmark: _Hlk201761242]Poisťovateľ alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora, 
d) ak Dohoda nenadobudne účinnosť ani po uplynutí piatich (5) mesiacov odo dňa nadobudnutia jej platnosti. 
7.6 Poistník je oprávnený písomne vypovedať túto Dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody. 
7.7 Poisťovateľ je oprávnený písomne vypovedať túto Dohodu s výpovednou dobou šesť (6) mesiacov, ak Poistník neuhradil riadne doručenú a riadne vystavenú faktúru Poisťovateľovi, ak je Poistník v omeškaní dlhšie ako šesťdesiat (60) dní, a to aj napriek písomnej výzve Poisťovateľa s určením náhradnej lehoty na vykonanie nápravy. Výpovedná doba začína planúť dňom nasledujúcim po dni doručenia písomnej výpovede druhému Účastníkovi dohody. 
7.8 Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak. 
7.9 Ukončením Dohody nie sú dotknuté ustanovenia týkajúce sa zodpovednosti za vady, zmluvných pokút, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení Dohody. 

Článok VIII
Spoločné a záverečné ustanovenia
8.1 Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „Oznámenie“) musia byť: 
a) [bookmark: _Hlk201756179]v písomnej podobe (v listinnej alebo elektronickej podobe), 
b) doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
[bookmark: _Hlk201834012][bookmark: _Hlk201756192]Pre vylúčenie pochybností sa za písomnú podobu/formu komunikácie podľa tejto Dohody považuje aj elektronická komunikácia vo forme bežného e-mailu, spolu s jeho prílohami, vrátane scanov.
8.2 Oznámenie poskytované Poistníkovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Poistník priebežne písomne oznámi Poisťovateľovi v súlade s týmto článkom Dohody.
8.3 Oznámenie poskytované Poisťovateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Poisťovateľ priebežne písomne oznámi Poistníkovi v súlade s týmto článkom Dohody.
8.4 Oznámenie nadobúda účinnosť okamihom jeho prevzatia a má sa za prevzaté:
a) v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
b) v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
c) v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
8.5 V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmien podľa predchádzajúcej vety nie je potrebný písomný dodatok k Dohode, písomné Oznámenie je dostačujúce.
8.6 [bookmark: _Hlk201761649]Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní oboma Účastníkmi dohody stávajú neoddeliteľnou súčasťou tejto Dohody. Ustanovenie bodu 8.5 tohto článku Dohody týmto nie je dotknuté.
8.7 [bookmark: _Hlk208404647]Pokiaľ sa niektoré ustanovenie Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
8.8 V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
8.9 Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
8.10 Účastníci dohody vyhlasujú, že túto Dohodu uzatvorili slobodne a vážne,  prečítali ju, porozumeli jej a nemajú proti jej forme a obsahu žiadne výhrady, čo potvrdzujú svojimi podpismi.
8.11 [bookmark: _Hlk201753170]Táto Dohoda nadobúda platnosť dňom jej podpisu všetkými Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov. Zverejnenie Dohody v Centrálnom registri zmlúv zabezpečí Poistník. 
8.12 Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. Ak je Poisťovateľ zahraničnou osobou alebo ak technicky nie je možné postupovať podľa predchádzajúcej vety, tak sa Dohoda vyhotoví v listinnej podobe v dvoch (2) vyhotoveniach pre Poistníka a jednom (1) vyhotovení pre Poisťovateľa, resp. po jednom (1) vyhotovení pre každého Poisťovateľa. 
8.13 Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú v otázkach špecifikácie Služieb a požiadaviek na Služby prednosť ustanovenia Príloh č. 1 až 3 Dohody a v otázkach obchodných, právnych a procesných majú prednosť ustanovenia tejto Dohody.

· Príloha č. 1 – Opis predmetu zákazky
· Príloha č. 2 – Vlastný návrh plnenia (návrh poistnej zmluvy)
· Príloha č. 3 – Štruktúrovaný rozpočet Ceny 
· Príloha č. 4 – Zoznam subdodávateľov  
· Príloha č. 5 – Súbor predmetov poistenia
· Príloha č. 6 –  Všeobecné obchodné podmienky Poisťovateľa



[bookmark: _Hlk531177488]V [●], dňa [●]					V [●], dňa [●]


Za Poistníka:					Za Poisťovateľa:



.......................................................		.......................................................
[●]						[●]
[●]						[●]	



PRÍLOHA Č. 1
OPIS PREDMETU ZÁKAZKY



PRÍLOHA Č. 2
VLASTNÝ NÁVRH PLNENIA (NÁVRH POISTNEJ ZMLUVY)






































PRÍLOHA Č. 3
ŠTRUKTÚROVANÝ ROZPOČET CENY 


PRÍLOHA Č. 4
ZOZNAM SUBDODÁVATEĽOV


	Poradové číslo
	Identifikácia navrhnutého subdodávateľa (obchodné meno, sídlo, IČO)
	Identifikácia príslušného plnenia
	Rozsah plnenia vyjadrený v % a  sumou
	Meno, priezvisko, dátum narodenia, adresa pobytu osoby oprávnenej konať za subdodávateľa

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	























PRÍLOHA Č. 5
SÚBOR PREDMETOV POISTENIA






























PRÍLOHA Č. 6
VŠEOBECNÉ OBCHODNÉ PODMIENKY POISŤOVATEĽA

1     (Návrh)   RÁMCOVÁ DOHODA   O   POISTENÍ ZODPOVEDNOSTI ZA ŠKODU  SPÔSOBENÚ PREVÁDZKOU LIETADIEL A VRTUĽNÍKOV   uzatvorená podľa § 26 1   ods.  9   zákona č. 513/1991 Zb.  Obchodného zákonníka   v   znení  neskorších predpisov (ďalej len „ Obchodný zákonník “)   v   spojení s § 788 a   nasl. zákona č.  40/1964 Zb. Občianskeho zákonníka v   znení neskorších predpisov (ďalej len „ Občiansky  zákonník “)  a §  83   zákona   č.   343/2015  Z. z. o verejnom obstarávaní a o zmene a doplnení  niektorých zákonov v znení neskorších predpisov (ďalej len „ Z ákon  o   verejnom  obstarávaní “)    (ďalej len „ D ohoda “)       Účastníci Dohody  

Poistník :   

Názov:                                                              Slovenská republika v   zastúpení  Ministerstv a   vnútra  Slovenskej republiky  

Sídlo:  Pribinova 2, 812 72 Bratislava, Slovenská republika  

Zastúpený:                                        [●]  

IČO:  00   151 866  

DIČ:   IČ DPH:  2020571520   SK2020571520   (registrácia podľa § 7 zákona č. 222/2004 Z.  z. o dani z pridanej hodnoty v znení neskorších predpisov)  

Bankové spojenie:  Štátna pokladnica  

Číslo účtu:  SK78 8180 0000 0070 0018 0023  

BIC/SWIFT kód:      SPSRSKBA  

Webové sídlo   (URL):   Kontaktná/oprávnená osoba:   Tel. kontakt:   E - mail:  http://www.minv.sk/   [●]   [●]   [●]  

(ďalej len „ Poistník “)   

     a    

Poisťovateľ :   

Názov:                                                              [●]  

Sídlo /Miesto podnikania :  [●]  

Zastúpený:  [●]  

IČO:  [●]  

DIČ:   IČ DPH (ak je  pridelené):   Bankové spojenie:    Číslo účtu:   BIC/SWIFT kód:    Webové sídlo (URL):    Kontaktná/oprávnená osoba:   Tel. kontakt:   [●]   [●]   [●]   [●]   [●]   [●]   [●]   [●]  

E - mail:  [●]  

Zápis:  v   Obchodnom registri  [●]   súdu  [●] , oddiel  [●] , vložka č.:  [●]  

(ďalej len „ Poisťovateľ “)   

( Poistník   a   Poisťovateľ   spoločne ďalej len „ Účastníci dohody “ a   jednotlivo len „ Účastník  dohody “)  

 

